10. รายการระหว่างกัน

1.  สรุปรายละเอียดรายการระหว่างกันของบริษัทและบริษัทย่อยกับบุคคลที่อาจมีความขัดแย้งทางผลประโยชน์ที่เกิดขึ้นสำหรับปี
    สิ้นสุดวันที่ 31 ธันวาคม 2555 ดังนี้

รายละเอียดรายการระหว่างกัน หน่วย : ล้านบาท

  ----------- --------------------- ----------- -------------- ----------------------- --------------------
  รายชื่อบริษัท                         ลักษณะความ   บริษัทฯการถือหุ้น   ลักษณะรายการที่สำคัญ        มูลค่ารายการระหว่างกัน
                                    สัมพันธ์       (%)                                    

  1.          บริษัท ซี.ซี.เอช.          D          -              - ซื้อสินค้า                1.08
              แพคเกจจิ้ง จำกัด                                                            

  2.          นายคงศักดิ์ เหมมณฑารพ    B           -              - ค่าเช่าที่ดิน              1.62
  ----------- --------------------- ----------- -------------- ----------------------- --------------------

ลักษณะความสัมพันธ์

A = ผู้ถือหุ้นรายใหญ่ของบริษัทฯ B = ผู้ถือหุ้นและผู้บริหาร C = บริษัทย่อย D = ผู้ถือหุ้น

  รายการระหว่างกันกับบุคคลและกิจการที่เกี่ยวข้องกันที่มีสาระสำคัญที่รวมไว้ในงบการเงินใช้ราคาตามปกติธุรกิจ
  โดยถือตามราคาตลาดทั่วไปหรือเป็นไปตามสัญญาที่ตกลงกันไว้สำหรับรายการที่ไม่มีราคาตลาดโดยสามารถสรุปได้ดังนี้

  รายการ นโยบายราคา

  รายได้จากกการขาย ราคาเทียบเคียงตลาดหักส่วนลด

  กำไรจากการจำหน่ายสินทรัพย์ ราคาที่ตกลงร่วมกัน

  รายได้อื่น ราคาที่ตกลงร่วมกัน

  ซื้อสินค้า ราคาเทียบเคียงตลาดหักส่วนลด

  ค่าเช่าและค่าบริการ ราคาที่ตกลงร่วมกัน

  ค่าใช้จ่ายบริหาร ราคาที่ตกลงร่วมกัน

11. 

12. 2.  ความจำเป็นและความสมเหตุสมผลของรายการระหว่างกัน

  ในปี 2554 บริษัทมีการทำรายการระหว่างกันกับบุคคลที่เกี่ยวข้องกัน ได้แก่ การขายสินค้า
  การเช่าสินทรัพย์ การให้เงินกู้ยืมแก่บริษัทที่เกี่ยวข้องกัน การให้บริการจัดทำบัญชี
  การซื้อกล่องลูกฟูก และการเช่าที่ดินจากกรรมการและผู้ถือหุ้น
  ซึ่งรายการดังกล่าวมีความจำเป็นและสมเหตุสมผล ทั้งนี้
  เพื่อการบริหารจัดการสภาพคล่องและเพื่อใช้เป็นเงินทุนหมุนเวียนภายในกิจการของบริษัทและบริษัทที่เกี่ยวข้อง
  ในส่วนที่บริษัทให้กรรมการกู้ยืมเงินจะมีการคิดอัตราดอกเบี้ยระหว่างกัน
  ซึ่งอัตราดอกเบี้ยดังกล่าวจะสูงกว่าต้นทุนเงินของบริษัทในขณะนั้น และราคาซื้อกล่องลูกฟูก
  รวมทั้งค่าเช่าที่เช่าที่ดินจากผู้ถือหุ้นใหญ่ เป็นราคาและอัตราที่เหมาะสม

  คณะกรรมการตรวจสอบได้มีการพิจารณารายการระหว่างกันดังกล่าวข้างต้นแล้ว
  มีความเห็นว่ามีความจำเป็นและสมเหตุสมผล ตลอดจนเป็นประโยชน์ต่อบริษัท
  (สามารถดูรายละเอียดของแต่ละรายการได้ในตาราง 10.1)

3.  มาตรการหรือขั้นตอนการอนุมัติการทำรายการระหว่างกัน

  การทำรายการระหว่างกันในอดีตที่ผ่านมาเนื่องจากยังไม่มีข้อกำหนดเกี่ยวกับการทำรายการระหว่างกันจึงไม่ผ่านการอนุมัติจากคณะกรรมการตรวจสอบ
  อย่างไรก็ตามภายหลังจากที่บริษัทได้มีข้อกำหนดเกี่ยวกับการทำรายการระหว่างกันแล้ว
  การทำระหว่างกันได้ผ่านการพิจารณาอนุมัติจากคณะกรรมการตรวจสอบ
  โดยได้คำนึงถึงผลประโยชน์ของบริษัทเป็นสำคัญ

  รายการระหว่างกันที่อาจเกิดขึ้นในอนาคตกับบุคคลที่อาจมีความขัดแย้งทางผลประโยชน์
  มีส่วนได้เสียหรืออาจมีความขัดแย้งทางผลประโยชน์ในอนาคต
  บริษัทจะให้คณะกรรมการตรวจสอบเป็นผู้ให้ความเห็นเกี่ยวกับความจำเป็นและความเหมาะสมของรายการนั้น
  ในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
  บริษัทจะให้ผู้เชี่ยวชาญอิสระหรือผู้สอบบัญชีของบริษัทเป็นผู้ให้ความเห็นเกี่ยวกับรายการระหว่างกันดังกล่าว
  เพื่อนำไปใช้ประกอบการตัดสินใจของคณะกรรมการบริษัท และ/หรือคณะกรรมการตรวจสอบ
  และ/หรือผู้ถือหุ้นตามแต่กรณี
  ซึ่งผู้ที่อาจมีความขัดแย้งทางผลประโยชน์หรือมีส่วนได้เสียในการทำรายการ
  จะไม่มีสิทธิออกเสียงในการอนุมัติการทำรายการระหว่างกันดังกล่าว

  กรณีที่บริษัทมีการให้เงินกู้ยืมหรือกู้ยืมเงินจากกลุ่มบริษัทหรือบุคคลที่เกี่ยวข้องกันและให้รวมถึงการเข้าค้ำประกันหนี้สินหรือการใช้ทรัพย์สินที่เป็นกรรมสิทธิ์บริษัทฯค้ำประกันเงินกู้
  หรือภาระหนี้สินอื่นของกลุ่มบริษัทหรือบุคคลที่เกี่ยวข้องกัน
  ให้บริษัทเสนอให้คณะกรรมการตรวจสอบให้ความเห็นเกี่ยวกับความสมเหตุสมผลของการทำรายการ
  จำนวนเงิน ภาระหนี้ ระยะเวลารวมถึงอัตราดอกเบี้ยและต้นทุนทางการเงินที่เกี่ยวข้อง
  และเสนอให้คณะกรรมการบริษัทพิจารณาอนุมัติการเข้าทำรายการดังกล่าว
  ซึ่งจะพิจารณาหลักเกณฑ์เงื่อนไขและความสมเหตุสมผลของการทำรายการและความเหมาะสมของระยะเวลาและต้นทุนทางการเงิน
  ทั้งนี้ ให้กรรมการที่มีส่วนได้เสียให้งดออกเสียงและไม่มีสิทธิเข้าร่วมการประชุมในวาระนั้น

4.  นโยบายหรือแนวโน้มการทำรายการระหว่างกัน

  รายการซื้อสินค้า ประเภทกล่องลูกฟูกจากบริษัทที่เกี่ยวข้องกัน จะยังคงมีอยู่
  เนื่องจากมีความสะดวกในการติดต่อประสานงาน
  และราคาซื้อเป็นราคาตลาดทั่วไปและมีเงื่อนไขทางการค้าปกติ
  ส่วนรายการเช่าที่ดินจากกรรมการและผู้ถือหุ้น จะยังคงมีรายการต่อไป เนื่องจากโรงงานของ
  MPC ตั้งอยู่บนที่ดินของกรรมการและผู้ถือหุ้น ซึ่งอาคารดังกล่าว
  ยังอยู่ในสภาพที่ใช้งานได้อย่างต่อเนื่อง MPC
  จึงมีความจำเป็นต้องเช่าที่ดินดังกล่าวโดยมีการทำสัญญาเช่าจากกรรมการและผู้ถือหุ้นของบริษัทในอัตราที่สมเหตุสมผล

  ทั้งนี้ รายการระหว่างกันที่อาจก่อให้เกิดความขัดแย้งทางผลประโยชน์ที่อาจเกิดขึ้นในอนาคตนั้น
  คณะกรรมการบริษัทจะต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์และข้อบังคับ
  ประกาศ คำสั่ง หรือข้อกำหนดของตลาดหลักทรัพย์แห่งประเทศไทย
  รวมตลอดถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการเกี่ยวโยงและการได้มาหรือจำหน่ายทรัพย์สินของบริษัทและบริษัทย่อย
  รวมทั้งปฏิบัติตามมาตรฐานการบัญชีที่กำหนดโดยสมาคมนักบัญชีและผู้สอบบัญชีรับอนุญาตแห่งประเทศไทย